 Ndị Ikpe 6  Ụmụ Izrel wee malite ime ihe jọrọ njọ nanya Jehova. Jehova wee nyefee ha naka Midian ruo afọ asaa.Midian wee merie Izrel. Nihi Midian, ụmụ Izrel meere onwe ha ebe a na-akwakọba ihe nokpuru ala, nugwu, meekwa ọgba na ebe ndị siri ike mbanye.O wee ruo na, ọ bụrụ na Izrel aghaa mkpụrụ, ndị Midian na ndị Amalek na ndị si nEbe Ọwụwa Anyanwụ na-agbagote, ee, ha na-agbagote buso ha agha.Ha na-amakwa ụlọikwuu wee buso ha agha, bibiekwa mkpụrụ nke ala ha ruo Geza, ha anaghịkwa ekwe ka ihe oriri ọ bụla ma ọ bụ atụrụ ma ọ bụ ehi ma ọ bụ ịnyịnya ibu fọdụ nIzrel.Nihi na ha na-achịrị anụ ụlọ ha, burukwa ụlọikwuu ha gbagote. Ha na-abịa nìgwè dị ka igurube, ha na kamel ha enweghị ngụta; ha na-abatakwa nala ahụ iji bibie ya.Izrel wee daa ogbenye nke ukwuu nihi Midian; ụmụ Izrel wee malite ịkpọku Jehova ka o nyere ha aka.O wee ruo na nihi na ụmụ Izrel kpọkuru Jehova ka o nyere ha aka nihi Midian,Jehova zigaara ụmụ Izrel otu nwoke, bụ onye amụma, wee sị ha: Nke a bụ ihe Jehova bụ Chineke Izrel kwuru, Ọ bụ m kpọpụtara unu nIjipt, wee kpọpụta unu nụlọ ndị ohu.M wee napụta unu naka Ijipt nakwa naka ndị niile na-emegbu unu, chụpụkwa ha nebe unu nọ ma nye unu ala ha.M gwakwara unu, sị: Abụ m Jehova Chineke unu. Unu atụla chi ndị Amọraịt unu bi nala ha egwu. Ma unu egeghị ntị nolu m.E mesịa, mmụọ ozi Jehova bịara nọdụ ọdụ nokpuru nnukwu osisi dị nỌfra, bụ nke Joash onye Abi-iza, mgbe Gidiọn nwa ya nọ na-eticha ọka wit nebe nzọchapụta mmanya iji bupụ ya ngwa ngwa ka ndị Midian ghara ịhụ ya.Mmụọ ozi Jehova wee pụta ìhè nihu ya, sị ya: Jehova nọnyeere gị, gị nwoke dị ike, nke bụkwa dike.Gidiọn wee sị ya: Biko, onyenwe m, ọ bụrụ na Jehova nọnyeere anyị, gịnịzi mere ihe ndị a niile ji na-adakwasị anyị, olee ọrụ ebube ya niile nna anyị hà kọọrọ anyị, sị, Ọ bụghị nIjipt ka Jehova si kpọpụta anyị? Ma ugbu a, Jehova agbahapụwo anyị, ọ na-enyefekwa anyị nọbụ aka Midian.Jehova wee chee ya ihu, sị ya: Were ike a i nwere gaa, ị ga-azọpụtakwa Izrel nọbụ aka Midian. Ọ bụghị m na-eziga gị?O wee sị ya: Biko, Jehova. Gịnị ka m ga-eji zọpụta Izrel? Lee! Ọ bụ ezinụlọ m si pụta kacha nta na Manase, ọ bụkwa m kacha nta nụlọ nna m.Ma Jehova sịrị ya: Nihi na m ga-anọnyere gị, ị ga-emerikwa ndị Midian dị ka à ga-asị na ha bụ otu onye.O wee sị ya: Ugbu a, ọ bụrụ na ihe m dị gị mma, meekwara m ihe ịrịba ama iji gosi na ọ bụ gị na-agwa m okwu.Biko, esila nebe a pụọ ruo mgbe m bịakwutere gị ma weta onyinye m debe nihu gị. O wee sị ya: Mụ onwe m ga-anọdụ ala nebe a ruo mgbe ị ga-alọghachi.Gidiọn wee banye nụlọ, sie nwa ewu, werekwa otu ihe ọtụtụ efa ntụ ọka mee achịcha na-ekoghị eko. O tinyere anụ ahụ na nkata, kunyekwa ofe nite e ji esi nri, o wee buru ha bupụtara ya nokpuru nnukwu osisi ahụ ma busa ha nihu ya.Mmụọ ozi nke ezi Chineke wee sị ya: Buru anụ ahụ na achịcha ahụ na-ekoghị eko dọkwasị nelu nnukwu nkume a dị nebe a, wụpụkwa ofe ahụ. O wee mee otú ahụ.Mmụọ ozi Jehova wee setịa ọnụ mkpara o ji naka metụ anụ ahụ na achịcha ahụ na-ekoghị eko, ọkụ wee si noké nkume ahụ pụta rechapụ anụ ahụ na achịcha ahụ na-ekoghị eko. Ma mmụọ ozi Jehova pụrụ, ọ hụghịkwa ya ọzọ.Gidiọn wee mata na ọ bụ mmụọ ozi Jehova.Ma Jehova sịrị ya: Udo dịrị gị. Atụla egwu. Ị gaghị anwụ.Gidiọn wee wuoro Jehova ebe ịchụàjà nebe ahụ, e wee na-akpọ ya Jehova-shelọm ruo taa. Ọ ka dị nỌfra nke ndị Abi-iza.O wee ruo nabalị ahụ na Jehova gara nihu ịsị ya: Were nwa oké ehi, bụ nwa oké ehi nna gị, ya bụ, nwa oké ehi nke abụọ dị afọ asaa, kwatuokwa ebe ịchụàjà Bel nke nna gị, gbutuokwa ogwe osisi dị nsọ nke dị ya nakụkụ.Were nkume ị ga-edo nahịrị nahịrị wuoro Jehova Chineke gị ebe ịchụàjà nisi ebe a e wusiri ike, werekwa nwa oké ehi nke abụọ ahụ chụọ àjà nsure ọkụ nelu nkụ si nogwe osisi ahụ dị nsọ nke ị ga-egbutu.Gidiọn wee kpọrọ mmadụ iri nime ndị ikom na-ejere ya ozi wee mee dị nnọọ ka Jehova gwara ya; ma o ruru na ebe ọ bụ na ọ tụrụ ezinụlọ nna ya na ndị obodo ahụ egwu nke ukwuu ime ihe ahụ nehihie, o mere ya nabalị.Mgbe ndị obodo ahụ biliri nisi ụtụtụ otú ha na-eme, lee! a kwatuwo ebe ịchụàjà Bel, e gbutuwokwa ogwe osisi dị nsọ nke dị nakụkụ ya, chụọkwa nwa oké ehi nke abụọ nàjà nebe ịchụàjà ahụ e wuru.Ha wee malite ịsị ibe ha: Ònye mere ihe a? Ha wee jụwa ase, meekwa nchọpụta. Nikpeazụ, ha sịrị: Ọ bụ Gidiọn nwa Joash mere ihe a.Ya mere, ndị obodo ahụ gwara Joash, sị: Kpọpụta nwa gị ka e gbuo ya, nihi na ọ kwaturu ebe ịchụàjà Bel, nakwa nihi na o gbuturu ogwe osisi dị nsọ nke dị nakụkụ ya.Joash wee gwa ndị ahụ niile na-emegide ya, sị: Ọ bụ unu ka ọ dịịrị ikpechitere Bel ọnụ ya iji hụ ma ùnu ga-azọpụta ya? E kwesịrị igbu onye ọ bụla kpechitere ọnụ ya, ọbụna nụtụtụ a. Ọ bụrụ na ọ bụ Chineke, ya kpere ọnụ ya, nihi na mmadụ akwatuwo ebe ịchụàjà ya.O wee malite ịkpọ ya Jerọbel nụbọchị ahụ, sị: Ka Bel kpere ọnụ ya, nihi na mmadụ akwatuwo ebe ịchụàjà ya.Ndị Midian na ndị Amalek niile na ndị si nEbe Ọwụwa Anyanwụ zukọtara dị ka otu ndị wee gafee maa ụlọikwuu na ndagwurugwu Jezril.Mmụọ Jehova wee kpuchie Gidiọn, o wee fụọ opi, e wee kpọkọta ndị Abi-iza ka ha soro ya.O wee zipụ ndị ozi ka ha gazuo Manase, a kpọkọtakwara ha ka ha soro ya. O zipụkwara ndị ozi ka ha gazuo Asha na Zebulọn na Naftalaị, ha wee gbagote izute ya.Gidiọn wee gwa ezi Chineke, sị: Ọ bụrụ na ị ga-esi naka m zọpụta Izrel, dị ka i kwere ná nkwa,lee, m na-ewepụta ajị anụ nèzí nebe nzọcha mkpụrụ. Ọ bụrụ na igirigi adaa naanị najị anụ a ma ala dum adị kọrọ kọrọ, mgbe ahụ m ga-amara na ị ga-esite naka m zọpụta Izrel, dị ka i kwere ná nkwa.O wee dị otú ahụ. Mgbe o biliri nisi ụtụtụ echi ya gaa pịa ajị anụ ahụ aka, ọ pịpụtara mmiri ga-eju otu nnukwu ite najị anụ ahụ.Otú ọ dị, Gidiọn gwara ezi Chineke, sị: Ewesola m iwe dị ọkụ, kama ka m kwuo okwu naanị otu ugboro ọzọ. Biko, ka m jiri ajị anụ a nwaleekwa naanị otu ugboro ọzọ. Biko, ka ọ bụrụ naanị ajị anụ a ga-adị kọrọ kọrọ, ka igirigi daa nelu ala dum.Chineke wee mee otú ahụ nabalị ahụ; o wee bụrụ naanị ajị anụ ahụ dị kọrọ kọrọ, ma igirigi dara nelu ala ahụ dum. 